Κανονισμός (ΕΚ) αριθ. 445/2003 της Επιτροπής

της 11ης Μαρτίου 2003

σχετικά με τον καθορισμό της συναλλαγματικής ισοτιμίας προς εφαρμογή για το έτος 2003 σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),

τον κανονισμό (ΕΚ) αριθ. 1410/1999 της Επιτροπής, της 29ης Ιουνίου 1999, για την τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα και την τροποποίηση του καθορισμού ορισμένων γενεσιουργών αιτίων που αναφέρονται στους κανονισμούς (ΕΟΚ) αριθ. 3889/87, (ΕΟΚ) αριθ. 3886/92, (ΕΟΚ) αριθ. 1793/93, (ΕΟΚ) αριθ. 2700/93 και (ΕΚ) αριθ. 293/98(2), και ιδίως το άρθρο 2,

τον κανονισμό (ΕΚ) αριθ. 2550/2001 της Επιτροπής, της 21ης Δεκεμβρίου 2001, που περιλαμβάνει λεπτομερείς κανόνες για την εφαρμογή του κανονισμού (ΕΚ) αριθ. 2529/2001 του Συμβουλίου σχετικά με την κοινή οργάνωση της αγοράς στον τομέα του αιγείου και του πρόβειου κρέατος όσον αφορά τα καθεστώτα πριμοδότησης και για την τροποποίηση του κανονισμού (ΕΚ) αριθ. 2419/2001(3), όπως τροποποιήθηκε τελευταία από τον κανονισμό (ΕΚ) αριθ. 623/2002(4), και ιδίως το άρθρο 18α δεύτερο εδάφιο,

τον κανονισμό (ΕΚ) αριθ. 2342/1999 της Επιτροπής, της 28ης Οκτωβρίου 1999, για τη θέσπιση των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου, περί κοινής οργανώσεως της αγοράς στον τομέα βοείου κρέατος, όσον αφορά τα καθεστώτα πριμοδότησης(5), όπως τροποποιήθηκε τελευταία από τον κανονισμό (ΕΚ) αριθ. 2381/2002(6), και ιδίως το άρθρο 43,

Εκτιμώντας τα ακόλουθα:

(1) Σύμφωνα με τις διατάξεις του άρθρου 4 παράγραφος 2 του κανονισμού (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα(7), όπως τροποποιήθηκε τελευταία από τον κανονισμό (ΕΚ) αριθ. 2452/2000(8), η γενεσιουργός αιτία της ισοτιμίας για τα ποσά με διαρθρωτικό ή περιβαλλοντικό χαρακτήρα είναι η 1η Ιανουαρίου του έτους κατά τη διάρκεια του οποίου λήφθηκε η απόφαση χορήγησης της ενίσχυσης. Βάσει της παραγράφου 3 του εν λόγω άρθρου, η συναλλαγματική ισοτιμία που πρέπει να χρησιμοποιείται είναι η μέση τιμή pro rata temporis των συναλλαγματικών ισοτιμιών που εφαρμόζονται κατά το μήνα ο οποίος προηγείται της ημερομηνίας του γενεσιουργού γεγονότος.

(2) Σύμφωνα με τις διατάξεις του άρθρου 12 του κανονισμού (ΕΚ) αριθ. 293/98 της Επιτροπής, της 4ης Φεβρουαρίου 1998, για τον καθορισμό των γενεσιουργών αιτίων που εφαρμόζονται στον τομέα των οπωροκηπευτικών, στον τομέα των μεταποιημένων προϊόντων με βάση τα οπωροκηπευτικά, εν μέρει στον τομέα των ζωντανών φυτών και των προϊόντων της ανθοκομίας καθώς επίσης και για ορισμένα προϊόντα που απαριθμούνται στο παράρτημα ΙI της συνθήκης ΕΟΚ και για την κατάργηση του κανονισμού (ΕΟΚ) αριθ. 1445/93(9), όπως τροποποιήθηκε τελευταία από τον κανονισμό (ΕΚ) αριθ. 1410/1999, η συναλλαγματική ισοτιμία που ισχύει για τη μετατροπή κάθε έτος, σε εθνικό νόμισμα, του μέγιστου ποσού ανά εκτάριο της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών ισούται με τη μέση τιμή, η οποία υπολογίζεται pro rata temporis, των ισοτιμιών που εφαρμόζονται κατά το μήνα ο οποίος προηγείται της 1ης Ιανουαρίου της ετήσιας περιόδου αναφοράς.

(3) Σύμφωνα με τις διατάξεις του άρθρου 18α του κανονισμού (ΕΚ) αριθ. 2550/2001, το γενεσιουργό αίτιο της συναλλαγματικής ισοτιμίας που πρέπει να εφαρμόζεται στο ποσό των πριμοδοτήσεων και των πληρωμών στον τομέα κρέατος αιγοπροβάτων καθορίζεται κατά την έναρξη του ημερολογιακού έτους, στο πλαίσιο του οποίου χορηγούνται η πριμοδότηση ή η ενίσχυση. Η προς χρήση συναλλαγματική ισοτιμία αντιστοιχεί στη μέση τιμή pro rata temporis των συναλλαγματικών ισοτιμιών που εφαρμόζονται κατά τη διάρκεια του Δεκεμβρίου που προηγείται της ημερομηνίας του γενεσιουργού αιτίου.

(4) Σύμφωνα με τις διατάξεις του άρθρου 42 του κανονισμού (ΕΚ) αριθ. 2342/1999, η ημερομηνία κατάθεσης της αίτησης συνιστά το γενεσιουργό αίτιο για τον καθορισμό του έτους καταλογισμού της ειδικής πριμοδότησης, της πριμοδότησης για θηλάζουσες αγελάδες, της πριμοδότησης σφαγής εκτός εποχής και της ενίσχυσης για εκτατικοποίηση. Όσον αφορά την πριμοδότηση σφαγής, το έτος καταλογισμού είναι το έτος της σφαγής ή εξαγωγής. Βάσει των διατάξεων του άρθρου 43 του εν λόγω κανονισμού, η μετατροπή σε εθνικό νόμισμα των πριμοδοτήσεων και των πληρωμών στον τομέα του βοείου κρέατος πραγματοποιείται σύμφωνα με τη μέση τιμή, η οποία υπολογίζεται pro rata temporis, των συναλλαγματικών ισοτιμιών που εφαρμόζονται κατά τη διάρκεια του Δεκεμβρίου που προηγείται του έτους καταλογισμού.

(5) Κατά συνέπεια, πρέπει να καθοριστεί η εφαρμοστέα συναλλαγματική ισοτιμία για το έτος 2003 στα σχετικά ποσά σύμφωνα με τη μέση τιμή pro rata temporis των συναλλαγματικών ισοτιμιών που έχουν εφαρμογή κατά τη διάρκεια του Δεκεμβρίου 2002,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για το έτος 2003, η συναλλαγματική ισοτιμία όπου εμφαίνεται στο παράρτημα, εφαρμόζεται στα ακόλουθα ποσά:

α) στα ποσά με διαρθρωτικό ή περιβαλλοντικό χαρακτήρα που αναφέρονται στο άρθρο 5 του κανονισμού (ΕΚ) αριθ. 2799/98·

β) στο μέγιστο ποσό ανά εκτάριο της ενίσχυσης στην εμπορία στον τομέα των καρπών με κέλυφος και των χαρουπιών, που καθορίζεται στο άρθρο 2 του κανονισμού (ΕΟΚ) αριθ. 790/89 του Συμβουλίου(10)·

γ) στα ποσά πριμοδοτήσεων και πληρωμών του τομέα του κρέατος αιγοπροβάτων που αναφέρονται στα άρθρα 4, 5 και 11 του κανονισμού (ΕΚ) αριθ. 2529/2001 του Συμβουλίουl(11)·

δ) στα ποσά πριμοδοτήσεων και πληρωμών του τομέα του βοείου κρέατος που αναφέρονται στα άρθρα 4, 5, 6, 11, 13 και 14 του κανονισμού (ΕΚ) αριθ. 1254/1999 του Συμβουλίου(12).

Άρθρο 2

Ο παρών κανονισμό τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Μαρτίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 349 της 24.12.1998, σ. 1.

(2) ΕΕ L 164 της 30.6.1999, σ. 53.

(3) ΕΕ L 341 της 22.12.2001, σ. 105.

(4) ΕΕ L 95 της 12.4.2002, σ. 12.

(5) ΕΕ L 281 της 4.11.1999, σ. 30.

(6) ΕΕ L 358 της 31.12.2002, σ. 119.

(7) ΕΕ L 349 της 24.12.1998, σ. 36.

(8) ΕΕ L 282 της 8.11.2000, σ. 9.

(9) ΕΕ L 30 της 5.2.1998, σ. 16.

(10) ΕΕ L 85 της 30.3.1989, σ. 6.

(11) ΕΕ L 341 της 22.12.2001, σ. 3.

(12) ΕΕ L 160 της 26.6.1999, σ. 21.

ΠΑΡΑΡΤΗΜΑ

Συναλλαγματική ισοτιμία που αναφέρεται στο άρθρο 1

1 ευρώ = (μέση τιμή 1.12.2002 έως 31.12.2002)

>ΘΕΣΗ ΠΙΝΑΚΑ>